text: Hedensted vil lære kvinder at amme
  20 oktober 2014 kl. 14.25
  Hver tredje nybagte mor har ammeproblemer. Det skal en film afhjælpe.
  En ammefilm og en amme-app har premiere i morgen.
  En tredjedel af nybagte mødre har nemlig problemer med amning.
  Og det kan have alvorlige konsekvenser. Hvis babyen får et vægttab på mere end 10 procent, kan det medføre varige mén.
  - Udfordringerne kan være store for nybagte familier, og når problemerne opstår, er der brug for hjælp her og nu. Filmen vil supplere vores nuværende indsats, og jeg ser den som et vigtigt redskab for de kommunale sundhedsplejersker, der skal vejlede forældrene om amning den første måned, siger sundhedsplejeleder Grethe Stjernholm, Hedensted Kommune.
  Filmen hedder ?Mælk til Frederikke?, og bag den står Hedensted Kommune sammen med de øvrige 18 kommuner i Region Midtjylland.
  